C0100–C0110/R0320
 Претенции и плащания в рамките на периода, нетно от спасявания на имущество и суброгации
 Размер на претенциите и плащанията в рамките на периода, нетно от спасявания на имущество и суброгации, съответно за животозастраховане и общо застраховане.
 Сумите, които вече са отразени в най-добрата прогнозна оценка, не се включват в тази позиция.
 C0100–C0110/R0330
 Разходи (с изключение на инвестиционни разходи)
 Размер на разходите (с изключение на инвестиционните разходи, които са отчетени в S.29.02), съответно за животозастраховане и общо застраховане.
 Сумите, които вече са отразени в най-добрата прогнозна оценка, не се включват в тази позиция.
 C0100–C0110/R0340
 Общо технически потоци по отношение на брутните технически резерви
 Общ размер на техническите потоци, които влияят на брутните технически резерви.
 C0100–C0110/R0350
 Технически потоци, свързани с презастраховане в рамките на периода (нетни получени възстановявания без изплатените премии)
 Общ размер на техническите потоци, свързани с презастрахователни възстановявания в рамките на периода, т.е. получени възстановявания, нетно от премии, съответно за животозастраховане и общо застраховане.
 Промени в превишението на активите над пасивите, обяснени с техническите резерви
 C0120–C0130/R0360
 Промени в превишението на активите над пасивите, обяснени с техническите резерви — Брутни технически резерви
 Изчислението се извършва според следния принцип:
 —
 вземат се предвид промените в най-добрата прогнозна оценка, добавката за риска и ТР, изчислени съвкупно;
 —
 приспадат се промените в обвързаните с индекс и с дялове в инвестиционен фонд активи (C0090/R0300);
 —
 добавя се общият размер на нетните технически потоци, т.е.: входящи потоци минус изходящи потоци (C0100/R0340 за животозастраховане и C0110/R0340 за общо застраховане).
 Ако въздействието върху превишението на активите над пасивите е отрицателно, се посочва отрицателна сума.
 C0120–C0130/R0370
 Промени в превишението на активите над пасивите, обяснени с техническите резерви — Презастрахователни възстановявания
 Изчислението се извършва според следния принцип:
 —
 вземат се предвид промените в презастрахователните възстановявания;
 —
 добавя се общият размер на нетните технически потоци, т.е.: входящи потоци минус изходящи потоци, свързани с презастраховане през периода.
 Ако въздействието върху превишението на активите над пасивите е положително, се посочва положителна сума.
 S.29.04 — Подробен анализ по период — Технически потоци спрямо технически резерви
 Общи коментари:
 Настоящият раздел се отнася за ежегодното подаване на информация на равнище отделно предприятие.
 Настоящият образец се попълва съгласно принципите за оценяване по „Платежоспособност II“, т.е. записаните премии се определят като дължими премии, които трябва да бъдат получени от предприятието през периода. Прилагането на това определение означава, че записаните премии през дадена година са премиите, които реално трябва да бъдат получени през тази година, независимо от периода на покритие. Определението на записани премии е съгласувано с определението на „вземания по премии“.
 По отношение на разбивката по вид дейност на анализа за всеки период, „вид дейност“ според определението в приложение I към Делегиран регламент (ЕС) 2015/35 се отнася както за пряка дейност, така и за прието пропорционално презастраховане.
 ПОЗИЦИЯ
 УКАЗАНИЯ
 Z0010
 Видове дейност
 Видове дейност, за които ще се изисква разбивка на анализа за всеки период. Използва се една от възможностите от следния изчерпателен списък:
 1 — Застраховане във връзка с медицински разходи, включително пропорционално презастраховане
 2 — Застраховане във връзка със защита на доходите, включително пропорционално презастраховане
